b'\n_START_ARTICLE_\nEngelbert Gangl\n_START_SECTION_\n\xc5\xbdivljenje\n_START_PARAGRAPH_\nPo kon\xc4\x8dani osnovni \xc5\xa1oli v rojstnem kraju in treh gimnazijskih letih v Novem mestu je pri\xc5\xa1el v Ljubljano, kjer je leta 1892 maturiral na u\xc4\x8ditelji\xc5\xa1\xc4\x8du. Na Dunaju je \xc5\xa1tudiral pedagogiko ter \xc5\xa1tudij zaklju\xc4\x8dil leta 1902. Kot u\xc4\x8ditelj je slu\xc5\xbeboval v: (Budanjah, Idriji, Ljubljani in Trstu). Leta 1919 je po vrnitvi v Ljubljano postal vi\xc5\xa1ji \xc5\xa1olski nadzornik.\n_START_SECTION_\nUstvarjanje\n_START_PARAGRAPH_\n\xc5\xbde v zgodnji mladosti je pisal pesmi - zgledoval se je predvsem po Josipu Cimpermanu in Josipu Stritarju._NEWLINE_Gangl je znan tudi kot mladinski pistelj. \xc5\xbde kot za\xc4\x8detnik je v Gabr\xc5\xa1\xc4\x8dkovi Knji\xc5\xbeici za mladino objavil zbirko otro\xc5\xa1kih pesmi Pisanice (1896). Ustanovil je mladinski list Zvon\xc4\x8dek in ga urejal od leta 1900 do 1929. Sodeloval je pri sestavljanju in izdajah beril ter u\xc4\x8dbenikov. Od leta 1904 do 1924 je bil urednik U\xc4\x8diteljskega tovari\xc5\xa1a._NEWLINE_Gangl je delal tudi v Sokolskih dru\xc5\xa1tvih - od 1918 je bil v vodstvih slovenske in jugoslovanske sokolske zveze. Do druge svetovne vojne je v sokolskem glasilu objavljal domoljubne pesmi in \xc4\x8dlanke. Udejstvoval se je tudi kot politik in bil leta 1908 izvoljen za de\xc5\xbeelnega poslanca, ter sodeloval pri u\xc4\x8diteljskih gospodarskih organizacijah. Leta 1906 je spodbudil ustanovitev U\xc4\x8diteljske tiskarne.'